E, se coma finau, arribe era mòrt…” E Daria Alexandrovna rebrembèc, damb dolor e orror prigond, era mòrt e er acogament deth sòn darrèr mainatge, atacat pera terribla diftèria: es gèsti orrorosi costadi pera tossiquèra e es estofaments; era escodentiua dera gòrja atacada, plea de pudesenques e holades nafres, eth darrèr esfòrç damb era imminenta asfixia (gessudi e sanguinolents, es uelhs; congestionades es faccions, holades, crevant es venes; crispades es mans; doblegades era espatla es es cames).